José María Orue

José María Orue Aranguren (Zorrotza, 1931ko martxoaren 17a - Bilbo, 2007ko ekainaren 30a) euskal herritar futbolaria zen. 18 urtez Athleticen jokatu zuen, eskuin aldeko atzelari titularra izan zen etenik gabe 15 denboralditan 1962tik 1967ra arte.

 Ibilbidea 
Zorrotzako Parrokiako taldean hasi zen futbolean jokatzen, eta orduan Errekalde, Basurtu edo Etxetxuko gainerako haur-taldeen aurka lehiatzen zuen, Arraiz mendian. Handik fitxatu zuen Olabeagako Acero Clubek (1948/49). Athleticen alde sinatu zuen (1948/49) eta Getxora utzita joan zen (1949/50). 

1950ean Getxoko taldetik Athleticera iritsi zenean Madrilen egin zuen debuta Lehen Mailan, 1950eko abenduaren 31n, Atletico Madrilen aurka 2-0 galdu zutela. 1951-52 denboraldian Barakaldon 30 partida jokatu zituen, Athleticek lagata. Harrezkero etengabe jokatu zuen Athleticen 15 denboralditan, urtero gutxienez 28 partidatan; 54/55 eta 55/56 denboraldietan 37 partida jokatzera heldu zen, eta 42 partida 64/65 denboraldian (26 ligan, 7 kopan eta 9 Europan).

Barakaldotik Itzuli zenean erreferente bihurtu zen atzelarien artean, Jesus Garai eta Canitorekin batera. 1968ra arte egon zen Athleticen, urte hartan utzi baitzuen futbola. Talde horrekin Espainiako Liga bat eta lau Kopa irabazi zituen 483 partidatan.
ezkerrera|thumb|300x300px|Zutik: Iribar, Zorriketa, Orue, Etxeberria, Aranguren; Behean: Agirre, Sáez, Argoitia,  Hormaza, Uriarte, eta Lavín (Atotxa, 1965).
Futbol zelaian eskuin hegaleko aurrelari ospetsuak kubritu behar izan zituen, hala nola, Real Madrileko Gento azkarra eta Atletico Madrileko Collar trebea. Azken hori jokaldi guztietan gainditu zuen Oruek 1956ko kopako finalean. Jose Mari Orue ez zen defentsa bortitza izan. Are gehiago, egunkariek bere garaian zalantzan jarri zuten, erregularra izan arren, Espainiako selekziorako deitzea merezi ote zuen, «pertsona onegia zelako». Polemika egon zen horregatik.

1968ko urtarrilean jokatu zuen bere azken partida ofiziala, 37 urte betetzear zela, baina, bitxia bada ere, Athleticen elastikoarekin hiru urte geroago agurtu zen , jada 40 zituenean, Bilboko klubak nahiko berandu eman zion omenaldian, 1971ko maiatzaren 5ean, West Bromwich Albionen aurrean, Ronnie Allenen taldea, garai hartan Athleticen entrenatzaile zenarena.

Orue 2007ko ekainaren 30ean hil zen, 76 urte zituela, Bilbon, bihotzeko gutxiegitasun baten ondorioz. Urteaskotan Begoñan bizi izan zen.Muere Orue, el cuarto rojiblanco con más partidos en la historia

Espainiako futbol selekzioarekin 3 aldiz izan zen internazionala. 1953ko azaroaren 8an egin zuen debuta, Espainia 2-2 Suedia partidan. 1957ko martxoaren 10ean jokatu zuen bere hirugarren partida, binako berdinketan, Suitzaren aurka.

 Taldeak 
TaldeaDenboraldiakAcero (Olabeaga)1948-1949Athletic Club1948-1949Getxoko  Kirol Kluba1949-1950Athletic Club1949-1961Barakaldo Club de Fútbol1951-1952Athletic Club1951-1968

 Palmaresa 
 Eva Duarte Kopa (1950)
 Espainiako Liga bat (1955-56)
 Espainiako hiru Kopa (1955, 1956 eta 1958)
 Trofeo Monchín Triana (1957)

 Estatistikak 
 Athletic taldean denboraldi gehien jokatu duten jokalarien arteko zerrendan hirugarrena zen 2024an:

+#JokalariaUrteakDenboraldiak1Gaintza  1938-1959  202Iribar 1962-1980 183Orue 1950-1968 174Panizo 1938-1955 175Rojo I 1965-1982 176Urrutia 1987-2003 167Arieta I 1951-1966 15

 Athletic taldean partida gehien jokatu duten jokalarien arteko zerrendan bederatzigarrena zen 2024an:
+#JokalariaPartidak1Iribar6142Muniain5603Rojo I5414De Marcos5325Etxeberria5146Iraola5107Susaeta5078Gainza4969Orue48310Larrazabal44511Canito44012Guerrero430

 Erreferentziak 

 Kanpo estekak 
 Fitxa - www.athletic-club.eus

Kategoria:Bizkaiko gizon futbolariak
Kategoria:Getxo Kirol Klubeko futbolariak
Kategoria:Bilbotarrak
Kategoria:Bilbon hildakoak
Kategoria:Athleticeko futbolariak 1950eko hamarkadan
Kategoria:Athleticeko futbolariak 1960ko hamarkadan
Kategoria:Mahatsorriak
Kategoria:Barakaldo Futbol Clubeko futbolariak
Kategoria:La Ligako jokalariak
Kategoria:Espainiako gizonezkoen futbol selekzioko jokalariak